CELEX: 62008CA0008
Language: et
Date: 2009-06-04 00:00:00
Title: Kohtuasi C-8/08: Euroopa Kohtu (kolmas koda) 4. juuni 2009 . aasta otsus (College van Beroep voor het bedrijfsleveni (Madalmaad) eelotsusetaotlus) — T-Mobile Netherlands BV, KPN Mobile NV, Orange Nederland NV, Vodafone Libertel NV versus Raad van bestuur van de Nederlandse Mededingingsautoriteit (Eelotsusetaotlus — EÜ artikli 81 lõige 1 — Mõiste kooskõlastatud tegevus — Põhjuslik seos kooskõlastamise ja ettevõtjate turukäitumise vahel — Siseriiklike õigusnormide alusel hindamine — Ühekordse kohtumise piisavus või kestva ja korrapärase kooskõlastamise vajalikkus)

1.8.2009   
            
            
               ET
            
            
               Euroopa Liidu Teataja
            
            
               C 180/12
            
         Euroopa Kohtu (kolmas koda) 4. juuni 2009. aasta otsus (College van Beroep voor het bedrijfsleveni (Madalmaad) eelotsusetaotlus) — T-Mobile Netherlands BV, KPN Mobile NV, Orange Nederland NV, Vodafone Libertel NV versus Raad van bestuur van de Nederlandse Mededingingsautoriteit
   (Kohtuasi C-8/08) (1)
   
   (Eelotsusetaotlus - EÜ artikli 81 lõige 1 - Mõiste „kooskõlastatud tegevus” - Põhjuslik seos kooskõlastamise ja ettevõtjate turukäitumise vahel - Siseriiklike õigusnormide alusel hindamine - Ühekordse kohtumise piisavus või kestva ja korrapärase kooskõlastamise vajalikkus)
   2009/C 180/20
   Kohtumenetluse keel: hollandi
   
      Eelotsusetaotluse esitanud kohus
   
   College van Beroep voor het bedrijfsleven
   
      Põhikohtuasja pooled
   
   
      Hagejad: T-Mobile Netherlands BV, KPN Mobile NV, Orange Nederland NV, Vodafone Libertel NV
   
      Kostja: Raad van bestuur van de Nederlandse Mededingingsautoriteit
   
      Kohtuasja ese
   
   Eelotsusetaotlus — College van Beroep voor het bedrijfsleven — EÜ artikli 81 tõlgendamine — Mõiste „kooskõlastatud tegevus” — Kooskõlastatud tegevuse ja ettevõtjate turukäitumise vahelise seose vajalikkus — Siseriiklike sätete alusel hindamine — Ühekordse kooskõlastuse piisavus või kestva ja korrapärase kooskõlastuse vajalikkus
   
      Resolutsioon
   
   
               1.
            
            
               Kooskõlastatud tegevusel on konkurentsivastane eesmärk EÜ artikli 81 lõike 1 tähenduses, kui selle sisu ja eesmärgi tõttu ning selle õiguslikku ja majanduslikku konteksti arvestades on sellega konkreetselt võimalik takistada, piirata või kahjustada konkurentsi ühisturul. Ei ole vaja, et konkurents oleks tegelikult takistatud, piiratud või kahjustatud ega ka seda, et kooskõlastatud tegevuse ja tarbijahindade vahel oleks otsene seos. Teabevahetusel konkurentide vahel on konkurentsivastane eesmärk, kui see võib kõrvaldada teadmatuse seoses asjaomaste ettevõtjate kavandatava käitumisega.
            
         
               2.
            
            
               Kooskõlastamise ja selles osalevate ettevõtjate turukäitumise vahelise põhjusliku seose — mis peab esinema EÜ artikli 81 lõike 1 tähenduses kooskõlastatud tegevuse olemasolu tuvastamiseks — uurimisel on siseriiklik kohus kohustatud — tingimusel et puuduvad vastupidist tõendavad tõendid, mida peavad esitama huvitatud ettevõtjad — kohaldama Euroopa Kohtu praktikas välja toodud põhjusliku seose eeldust, mille kohaselt nimetatud ettevõtjad võtavad arvesse konkurentidega vahetatud teavet, kui nad jätkavad turul tegutsemist.
            
         
               3.
            
            
               Kui kooskõlastamisel osalev ettevõtja jätkab asjaomasel turul tegevust, on kooskõlastamise ja selle ettevõtja turukäitumise vahelise põhjusliku seose eeldus kohaldatav isegi siis, kui kooskõlastamine rajaneb vaid ühekordsel asjaomaste ettevõtjate kohtumisel.
            
         
      (1)  ELT C 92, 12.4.2008.